**CONTRACT**

**de vânzare-cumpărare a gazelor naturale**

**nr. .... din .....................**

Gaz Nord Est S.A **– -------------------**

**Părţile contractante:**

Societatea Comercială Gaz Nord Est S.A, , cu sediul social în **Hârlău**, str. Stefan cel Mare şi Sfânt, nr. 8A, bl. 21 parter, cod poştal 705100, jud. Iaşi, [tel:**0232722200**](tel:0232722200), fax:**0232720188**, înregistrată la Registrul Comerțului sub nr. **J22/786/2002**, cod unic de înregistrare **RO14773987**, cod IBAN nr.**RO42RZBR0000060002538418**,-Raiffeisen Bank, titulara a Licenței de gaze naturale nr. 1860 din 10.03.2013 emisa de ANRE, reprezentată legal de **Tincă Teodor**, în calitate de furnizor de gaze naturale conform Licenței de gaze naturale nr. 1860 din 10.03.2013 emisa de ANRE, denumită Vânzător, pe de o parte,

şi,

**------------------------------------ cu sediul în loc. --------, strada --------, nr.-----, bl.---, sc.---, ap.-- județul ----, CNP --------------**, legitimat cu ---, Seria ---, nr. --, emis de ------------, in calitate de Cumpărător, pe de altă parte,

*au convenit să încheie prezentul contract, cu respectarea următoarelor clauze:*

**Art. 1. Terminologie**

Termenii utilizați în prezentul Contract sunt definiţi în Anexa nr. 1.

**Art. 2. Obiectul Contractului**

1. Obiectul prezentului Contract îl constituie vânzarea în mod constant şi continuu de către Vânzător şi cumpărarea de către Cumpărător a unor cantităţi determinate de gaze naturale, denumite Cantităţi Lunare Contractate;
2. Cantităţile Lunare Contractate sunt prevăzute în Anexa nr. 2. la prezentul Contract, fiind stabilite de către Cumpărător înainte de data intrării în vigoare a Contractului. Pentru cazul în care durata Contractului depăşeşte un an, Părţile convin asupra Cantităţilor Lunare Contractate pentru noul an cu minim 30 zile calendaristice înainte de începerea acestuia, fiind încheiat un act adiţional în acest sens;
3. Orice modificare în ceea ce priveşte Cantitatea Lunară Contractată, va fi notificată Vânzătorului cu 5 zile calendaristice înaintea începerii lunii de consum. Cantitatea astfel notificată, după confirmarea de către Vânzător, devine cantitate lunară contractată; Cumparatorul are dreptul de a consuma o cantitate mai mare sau mai mica decat cea contractata fara nicio mărire de preț sau penalizare;
4. Cumpărătorul are obligaţia de a comunica pe parcursul lunii de livrare orice variaţie a consumului faţă de nivelul contractat;
5. Cumpărătorul are obligaţia de a accepta măsurile luate de către Operatorul S.D. în cazurile prevăzute de Legea Energiei nr. 123/2012, art. 138 “Obligaţiile şi drepturile operatorului de distribuţie” si art. 145 „Obligaţiile şi drepturile clientului final de gaze naturale” și Conditiile de valabilitate ale Licenței de Distribuție a gazelor naturale nr. 1851 din 10.10.2013.

**Art. 3. Durata Contractului**

* 1. Prezentul Contract va intra în vigoare la data de **...............** şi va lua sfârşit la data de **.............**;
  2. Prezentul Contract se va prelungi automat dacă părtile nu convin altfel.

**Art. 4. Punctul de Livrare**

* + 1. Punctul de Livrare este locul unde proprietatea asupra gazelor naturale şi riscul plăţii în cazul pierderilor parţiale sau totale trec de la Vânzător la Cumpărător;
    2. Punctele de Livrare pentru gazele naturale ce fac obiectul prezentului Contract sunt:
* Localitatea---------------------------------------, CLC -

**Art. 5. Calitatea**

* + 1. Gazele naturale livrate în baza prezentului Contract vor îndeplini condiţiile de calitate prevăzute în Regulamentul de măsurare a cantităţilor de gaze naturale tranzacţionate în Romania şi în Condiţiile Tehnice (Anexa nr. 9 la Codul Reţelei pentru S.N.T).

**Art. 6. Predarea - preluarea şi măsurarea gazelor naturale**

* + 1. Predarea - preluarea gazelor naturale ce fac obiectul prezentului Contract se face la Punctul de Livrare, în condiţiile de debit şi presiune convenite: presiunea de furnizare a gazelor naturale la intrarea în instalaţia de utilizare va fi de **0,02** - **0,05 bar**;
    2. Funcţie de solicitarea Cumpărătorului, Cantităţile Lunare Contractate şi mediile zilnice programate se transmit Operatorului S.N.T. – SNTGN Transgaz S.A. Medias, de către Vânzător, cu minim 15 zile calendaristice înainte de începerea fiecărei luni de livrare;
    3. Măsurarea cantităţilor de gaze naturale se face continuu de către Operatorul S.D., cu ajutorul contoarelor/sistemelor şi echipamentelor de măsurare, care îndeplinesc condiţiile prevăzute în reglementările metrologice şi standardele în vigoare. Determinarea cantităţilor de gaze naturale la Punctul de Livrare se face zilnic, conform prevederilor Regulamentului de măsurare a cantităţilor de gaze naturale tranzacţionate în România şi a prevederilor legale în vigoare.

**Art. 7. Preţul de Vânzare**

* 1. Este preţul ce va fi plătit pentru gazele naturale vândute conform prezentului Contract şi se aplică la Punctele de Livrare-loc. ---------------------------------------------------------
  2. **Preţul de Vânzare este de ............. lei/MWh** , și se actualizează în funcție de evoluția pieței.
  3. Preţul de Vânzare nu include acciza şi T.V.A.

**Art. 8. Plata impozitelor, taxelor şi serviciilor aferente**

* + 1. În termen de 30 de zile calendaristice de la data intrării în vigoare a prezentului Contract, Cumpărătorul va transmite Vânzătorului o declaraţie pe propria răspundere din care sa rezulte dacă gazele cumpărate în baza acestuia vor fi utilizate sau nu în scopuri pentru care se datorează acciza, potrivit prevederilor legale în vigoare;
    2. Cheltuielile aferente importului gazelor ce fac obiectul prezentului Contract vor fi suportate integral de către Vânzător;
    3. Cheltuielile aferente transportului gazelor ce fac obiectul prezentului Contract vor fi suportate integral de către Cumpărător;
    4. Vânzătorul consimte sa fie responsabil şi sa plătească sau să determine plata eventualelor impozite sau taxe impuse de orice autoritate guvernamentala şi asociate gazelor naturale ce fac obiectul prezentului Contract, înainte de predarea lor către Cumpărător la Punctul de Livrare;
    5. Cumpărătorul consimte sa fie responsabil şi sa plătească sau sa determine plata eventualelor impozite sau taxe impuse de orice autoritate guvernamentala şi asociate gazelor naturale ce fac obiectul prezentului Contract, după preluarea lor de la Vânzător la Punctul de Livrare.

**Art. 9. Facturarea şi Plata**

* + - 1. Vânzătorul va emite factura pentru fiecare lună de livrare, pe baza cantităţii de gaze naturale predată - preluată şi a preţului de vânzare stabilit potrivit art. 7. Factura va fi transmisă Cumpărătorului în termen de 10 zile calendaristice de la sfârşitul lunii de livrare.
      2. În cazul constatării unor neconformităţi, Cumpărătorul poate refuza factura în termen de 5 zile calendaristice de la primirea facturii în original. După această dată factura se consideră acceptată;
      3. Cumpărătorul va plăti contravaloarea cantităţilor de gaze cumpărate în termen de 30 zile calendaristice de la data emiterii facturii fiscale, fără a depăşi acest termen;
      4. Plata gazelor se va efectua în lei, prin transfer bancar în contul **S.C**. Gaz Nord Est S.A nr. **RO42RZBR0000060002538418,** deschis la Raiffeisen Bank sau cele afisate pe factura . Se consideră obligaţia de plată efectuată la data intrării banilor în contul Vânzătorului. Vânzătorul va pune la dispoziţia Cumpărătorului documente care vor atesta data încasării plăţii în contul său.

**Art. 10. Răspunderea contractuală**

1. În condiţiile în care Cumpărătorul nu-şi îndeplineşte obligaţia de plată în termenul prevăzut la art. 9, alin (3), se obligă sa plătească Vânzătorului penalităţi de întârziere, în cuantum de **0,05%/zi**. Penalităţile de întârziere se calculează la valoarea obligaţiilor de plată neachitate la scadenţă, pentru fiecare zi calendaristică de întârziere, începând cu ziua imediat următoare datei scadente până la data efectuării plăţii, respectiv data înscrisă de banca Cumpărătorului pe ordinul de plată, fără a depăşi cuantumul debitului datorat.
2. Penalităţile prevăzute la pct. (1) se vor percepe în baza unei facturi întocmită de către Vânzător în termen de minim 5 zile calendaristice de la data închiderii facturii la care se calculează;
3. Vânzătorul are dreptul de a întrerupe livrarea gazelor, dacă nu s-au efectuat plăţile la termenele prevăzute la art. 9, notificându-1 în acest sens pe Cumpărător cu minim 72 ore înainte de momentul întreruperii, acesta din urmă fiind în totalitate responsabil cu luarea măsurilor de siguranță în vederea întreruperii gazelor naturale, Vânzătorul neputând fi tras la răspundere pentru prejudiciile create ca urmare a întreruperii livrărilor de gaze naturale ca urmare a neplății gazelor. Livrarea gazelor va fi reluată în cel mult 24 ore de la momentul efectuării și confirmării plăţii;
4. Plata în vederea reluării furnizării gazelor naturale va include tariful de deconectare-reconectare, perceput de operatorul de distribuție și un avans al contravalorii gazelor naturale ce urmează a fi livrate în următoarele 3 luni de consum, stabilite la o valoare medie de 1 MWh/lună.
5. Pentru neexecutarea sau executarea necorespunzătoare a obligaţiilor contractuale, partea în culpă va plăti celeilalte părţi daune-interese în limita prejudiciului cauzat şi probat, în conformitate cu prevederile legale în vigoare.

**Art. 11. Clauza de confidenţialitate**

Părţile sunt obligate ca pe perioada valabilității prezentului contract sa păstreze confidenţialitatea datelor, a documentelor şi a informaţiilor obținute în baza acestuia. Sunt exceptate următoarele date, documente şi informaţii:

* cele pentru a căror dezvăluire s-a primit acordul scris al celeilalte părţi contractante;
* cele care la data dezvăluirii lor sunt de circulaţie publica;
* cele solicitate de organele abilitate ale statului, în baza unei obligaţii legale de informare.

**Art. 12. Modificarea circumstanţelor**

* 1. În contextul prezentului contract, prin modificare de circumstanţe se înţelege: legiferarea, intrarea în vigoare, modificarea textului sau a interpretării privind orice cerinţă legală, norma, metodologie sau recomandare a unei autorităţi ori aplicarea unei noi cerinţe legale, norme, metodologii sau recomandări a unei autorităţi, care nu erau în vigoare la data semnării acestui Contract;
  2. Modificarea circumstanţelor poate include, fără a se limita la: introducerea unor noi impozite sau taxe, o schimbare a modalităţilor de impunere sau taxare, o majorare/diminuare a oricărora dintre impozitele şi taxele existente ori o schimbare a metodologiei avute în vedere la data încheierii prezentului Contract, privind fundamentarea sau recomandarea si/sau aplicarea elementelor utilizate la stabilirea Preţului de Vânzare;
  3. **În cazul în care modificarea de circumstanţe priveşte reglementarea/modificarea unor preţuri si/sau tarife care au fost asumate la plată, potrivit contractului, de către Cumpărător, Contractul va fi modificat de drept, de la data avută în vedere prin actul normativ pentru reglementarea/modificarea preţurilor şi/sau tarifelor în cauză;**
  4. Modificarea de drept a contractului, potrivit alin. (3), va putea fi constatată de Părţi prin încheierea unui act adiţional;
  5. În celelalte cazuri de modificări de circumstanţe, părţile se obligă sa renegocieze clauzele Contractului afectate de aceasta, în acord cu prevederile actelor normative care stau la baza modificării de circumstanţe, în termen de 30 zile calendaristice de la notificarea intenţiei de renegociere de către partea interesată;
  6. Notificarea intenției de renegociere se va face de către partea interesată în termen de 30 zile calendaristice de la apariţia modificării de circumstanţe.
  7. În cazul în care partea notificată nu dă curs solicitării, negocierea se consideră acceptată în mod tacit.

**Art. 13. Rezilierea contractului**

* 1. Prezentul contract încetează:
     + 1. prin acordul parţilor;
       2. prin reziliere unilaterală, în cazul neîndeplinirii de către una din părţi, pentru o perioadă mai mare de două săptămâni calendaristice, a obligaţiilor contractuale, conform prezentului Contract;
       3. în cazul în care una din părţile contractuale intră în procedură de insolvenţă sau faliment, dizolvare, lichidare sau retragere a licenţei, după caz;
       4. în urma unui caz de forţă majoră care durează mai mult de 30 de zile calendaristice, conform Contractului;
       5. unilateral, ce către consumator, cu o notificare de 21 calendaristice.
  2. Încetarea prezentului Contract nu are nici un efect asupra obligaţiilor contractuale deja scadente între părţile contractante.

**Art. 14. Forţă majoră**

* + 1. Nici una dintre părţile contractante nu răspunde de neexecutarea în termen sau/şi de executarea în mod necorespunzător, total sau parţial, a oricărei obligaţii care îi revine în baza prezentului Contract, dacă neexecutarea sau executarea necorespunzătoare a obligaţiilor respective a fost cauzată de forţa majoră, aşa cum este definită de lege – art. 1351 Cod Civil;
    2. Circumstanţele de forţă majoră sunt cele care pot apărea pe perioada de valabilitate a prezentului contract, în urma producerii unor evenimente extraordinare care nu au putut fi luate în considerare de părţi şi care sunt în mod rezonabil în afara voinţei şi controlului părţilor.
    3. Partea care invocă forţa majoră este obligată să notifice celeilalte părţi, în termen de 48 de ore de la încetarea evenimentului, şi să ia toate măsurile posibile în vederea limitării consecinţelor lui;
    4. Cazurile de forţă majoră vor fi certificate de Camera de Comerţ şi Industrie a României şi a Municipiului Bucureşti.
    5. Dacă în termen de 30 zile calendaristice de la producere evenimentul respectiv nu încetează, părţile au dreptul să îşi notifice încetarea de plin drept a prezentului contract, fără ca vreuna dintre ele să pretindă daune - interese.

**Art. 15. Notificări**

* + - 1. Părţile sunt obligate ca pe parcursul derulării prezentului contract să își notifice reciproc orice modificare a circumstanţelor avute în vedere la data semnării acestuia.
      2. Termenul de notificare este de 15 zile calendaristice de la data producerii modificării circumstanţelor.

**Art. 16. Cesiune**

* + - * 1. Vânzătorul va putea înstrăina către orice terț drepturile sale de creanţa reprezentând contravaloarea gazelor naturale vândute, în temeiul facturilor acceptate de Cumpărător conform prezentului contract, notificând cesiunea către Cumpărător, în conformitate cu prevederile Codului Civil.
        2. Notificarea cesiunii va fi făcută de către Vânzător cu minim 15 zile calendaristice înaintea datei cedării sau a transferului.

**Art. 17. Legislaţia aplicabila; soluţionarea litigiilor**

Prezentul contract, precum şi obligaţiile pârtilor care rezulta din derularea acestuia se supun legislaţiei romane în vigoare.

Părţile convin ca toate neînțelegerile rezultate din interpretarea, executarea sau încetarea acestui contract sa fie rezolvate pe cale amiabila.

Orice litigiu decurgând din sau în legătură cu acest contract, inclusiv referitor la încheierea, executarea ori desfiinţarea lui, care nu poate fi soluționat pe cale amiabilă și ținând cont de natura actului comercial, respectiv livrarea în avans a gazelor naturale, se va soluţiona de către instanţele judecătoreşti de drept comun competente teritorial la sediul Vânzătorului.

**Art. 18. Clauze finale**

Părţile garantează una celeilalte că prezentul Contract reprezintă o obligaţie validă, legală, opozabilă în justiţie.

Părţile se obligă una faţă de cealaltă să obţină şi să păstreze pe toată durata Contractului toate aprobările necesare fiecăreia pentru exercitarea obligaţiilor cuprinse în acest contract, conformându-se tuturor cerinţelor legale.

În cazul schimbării formei juridice/reorganizării judiciare părţile se obliga sa comunice, în termen de maximum 10 zile calendaristice de la aceasta data, modul de preluare a obligaţiilor contractuale reciproce;

Dispoziţiile prezentului contract se completează cu prevederile Codului comercial şi ale Codului civil, precum şi cu celelalte reglementari legale în vigoare.

Prezentul contract se poate modifica si/sau completa pe baza încheierii de acte adiţionale, cu acordul ambelor părţi.

Anexa nr. 1 „Definirea unor termeni”, Anexa nr. 2 „Cantităţile Lunare Contractate, graficul de livrări şi procedura de nominalizare a cantităţilor” şi „Codul Reţelei” (aprobat prin Ordin ANRE nr. 16/2013, publicat in MO. Partea I, nr. 171 /29.03.2013), Licența de distribuție a gazelor naturale nr. 1851 din 10.10.2013, Conditiile de valabilitate ale Licentei nr. 1851, Licența de furnizare a gazelor naturale nr. 1852 din 10.10.2013 fac parte integrantă din prezentul Contract.

Prezentul contract a fost încheiat astăzi, **..............**, în **două** exemplare cu aceeaşi valoare juridică, câte unul pentru fiecare parte.

|  |  |  |
| --- | --- | --- |
| **Vânzător** |  | **Cumpărător** |
| **S.C.** Gaz Nord Est S.A |  |  |
| **Director General**  **Teodor TINCĂ**  **………………………** |  | **………………………** |

*Anexa 1*

**DEFINIREA UNOR TERMENI**

* *aprobări* - avize, licenţe, consimţăminte şi autorizaţii acordate deja sau care vor fi acordate de autoritatea competentă;
* *autoritate competentă* - Autoritatea Naţională de Reglementare în Domeniul Energiei (ANRE);
* *cerinţă legală* - orice act cu caracter normativ emis de Parlamentul României, de Guvern sau de autoritatea competentă;
* *bilanţ de închidere lunar* - bilanţul surse - consumuri de gaze la nivel naţional întocmit de către D.D.B. Transgaz la sfârşitul unei luni de livrare;
* *Operator S.D.* - operatorul licențiat a sistemului de distribuție (Prisma Serv Company SRL pentru Orasul Roznov, conf. lic. de distribuție nr. 1851 din 10.10.2013);
* *Codul Reţelei* - Anexa la Ordinul ANRE nr 16/2013 publicat în M.O. Partea I, nr. 171 /29.03.2013 cu modificările şi completările sale ulterioare, care reglementează condiţiile şi regulile de utilizare a Sistemului National de Transport din Romania;
* *gaze naturale* - substanțe minerale combustibile constituite din amestecuri de hidrocarburi naturale acumulate în scoarţa terestra şi care, în condiţii de suprafaţa, se prezintă în stare gazoasa, întrunind proprietăţile fizice şi chimice prevăzute în STAS 3317;

\**luna* - Perioada de timp începând cu ora 6 dimineaţa a primei zile a lunii calendaristice pana la ora 7 dimineaţa a primei zile din următoarea luna calendaristica;

* *metru cub de gaze naturale (mc)* - volumul de gaze naturale care ocupa un cub cu latura de un metru, la presiunea de 101.325 Pa (1 bar) şi la temperatura de 288,15K (15oC);
* *sectorul gazelor naturale* - ansamblul agenţilor economici, activităţilor şi instalaţiilor aferente privind producţia, transportul, tranzitul, înmagazinarea/stocarea, dispecerizarea, distribuţia, furnizarea şi utilizarea gazelor naturale;

\**D.D.B. Transgaz* - Departamentul de Dispecerizare Bucureşti - persoana juridică care întocmeşte bilanţul surse - consumuri de gaze la nivel naţional, coordonează şi urmăreşte realizarea acestuia;

\**Preț de Vânzare* - preţul unei cantități de gaze naturale, exprimat în unități de energie Conf. Ordinului ANRE nr. 86/2008, publicat in Monitorul Oficial, Partea I nr. 441 din 12.06.2008;

\**Sistem National de Transport (S.N.T.)* - sistemul de transport al gazelor naturale în regim de înaltă presiune, compus din ansamblul de conducte, recipiente, echipamente şi instalații aferente, care asigura primirea gazelor naturale de la producători si/sau de la furnizorii autohtoni si/sau "străini şi transportul acestora în vederea livrării în sistemele de distribuție si/sau la consumatorii direcţi si/sau în vederea înmagazinării/stocării acestora;

\**zi gazieră dispecerizată* - intervalul de timp de 24 ore cu începere de la ora 7.00, ora oficiala a României.

|  |  |  |
| --- | --- | --- |
| **Vânzător** |  | **Cumpărător** |
| **S.C.** Gaz Nord Est S.A, |  |  |
| **Director General**  **Teodor TINCĂ**  **………………………** |  | **………………………** |

*Anexa 2*

**CANTITATILE LUNARE CONTRACTATE şi GRAFICUL DE LIVRĂRI**

|  |  |
| --- | --- |
| **Luna** | **Total** |
|  | **[MWh]** |
| Ianuarie-2021 |  |
| Februarie-2021 |  |
| Martie-2021 |  |
| Aprilie-2021 |  |
| Mai-2021 |  |
| Iunie-2021 |  |
| Iulie-2021 |  |
| August-2021 |  |
| Septembrie-2021 |  |
| Octombrie-2021 |  |
| Noiembrie-2021 |  |
| Decembrie-2021 |  |
| **TOTAL** |  |
| **Capacitate orara rezervata [MWh/h]** |  |

În cazul schimbării Vânzătorului, Cumpărătorul va prelua capacitatea rezervată în S.N.T. în mod direct sau prin cesiune către un alt Vânzător.

|  |  |  |  |
| --- | --- | --- | --- |
| **Vânzător** |  | **Cumpărător** |  |
| **S.C.** Gaz Nord Est S.A, |  |  |  |
| **Director General**  **Teodor TINCĂ**  **………………………** |  | **………………………** |  |